
BINDJA E PLOTË NË EKZISTENCËN E ALLAHUT() 


Lavdërimet i takojnë vetëm Allahut, Atë e 
lavdërojmë, ndihmë e falje vetëm prej Tij 
kërkojmë. 


Atë të cilin Allahu e udhëzon nuk ka kush ta 
humb, e atë të cilin Ai e humb nuk ka kush ta 
udhëzoj. 


Dëshmoj se nuk ka të adhuruar me të drejtë 
veç Allahut, dhe dëshmoj se Muhamedi është 
rob dhe i Dërguar i Tij. 


Kini frikë nga Allahu ashtu si i përket Atij, 
dhe dijeni që jeni në mbikqyrjen e Tij në çdo 
çast. 


O ju muslimanë! 


Njohja e Allahut është një pozitë e lartë, dhe 
grada më e lartë e besimit është: Të qenurit i 
bindur te Allahu (Jekini), Profeti dhe Feja e Tij, 
e kjo arrihet me ngulitjen e dijes në thellësitë e 
zemrës derisa mos ta dobësoj atë asnjë dyshim, 


(1) Hytbe e mbajtur në xhaminë e Profetit (sal-lallahu alejhi ue sel-lem) në 
Medine më datë 11/11/1443 h 10/6/2022. 

e të mos ndikoj në të asnjë sprovë. Pozita e të 
qenurit i bindur te Allahu është si pozita e 
shpirtit në trup. 

Thotë Ibn Mes'udi radijallahu anhu: “Bindja e 
plotë (Jekini) është i gjithë besimi”. 

Fillimi i jekinit është: të qenurit i bindur në 
ekzistencën e Allahut, sikurse Profetët i thanë 
popujve të tyre: “A keni dyshim në Allahun, 
Krijuesin e qiejve e të tokës21”, pra: Ju jeni të 
bindur që nuk ka asnje dyshim në ekzistencën 
dhe njësimin e Allahut. 


Njerëzit me gradën më të lartë janë ata të 
cilët kanë bindje të plotë. Allahu i Lartësuar kur 
dëshiroi që t'ia shtonte dhe forconte Ibrahimit 
besimin, i tregoj atij mbretëronë e qiejve e të 
tokës që ai të mbërrijë në atë gradë të lartë, 
thotë Allahu i Lartësuar: “Dhe kështu, Ne ia 
treguam Ibrahimit mbretërinë e qiejve dhe 
të Tokës, që ai të bëhej nga ata që besojnë 
vendosmërisht”. 

Thotë Ibn Kethiri duke shpjeguar kuptimin e 
ajetit: “I qartësuam atij me anë të vështrimit të 
tij mënyrën e të argumentuarit mbi njësimin e 
Allahut në sundim dhe krijim, dhe që nuk ka Zot 
e të adhuruar tjetër me të drejtë veç Tij”. 

Adhurimi i shoqëruar me bindje të vendosur 
-edhe nëse është pak- e ngre gradën e personit. 


Thotë Bekr bin Abdullah el Muzeni: “Ebu 
Bekri nuk ia kaloi sahabëve të tjerë me namaz 
apo agjërim të shumtë, ai ia kaloi atyre me 
diçka të ngulitur në zemrën e tij” 


Allahu i ka veçuar të bindurit vendosmërisht 
nga njerëzit e tjerë me udhëzim e shpëtim, 
thotë Allahu i Lartësuar: “dhe për ata që 
besojnë në atë që të është shpallur ty (o 
Muhamed), në atë që është shpallur përpara 
teje dhe që me bindje i besojnë jetës tjetër. 

Ata janë udhëzuar në rrugë të drejtë nga 
Zoti i tyre dhe pikërisht ata janë të 
shpëtuarit”. 

Të bindurit janë ata të cilët përfitojnë nga 
meditimi ne argumentet e Allahut, thotë Allahu 
i lartësuar: “Në Tokë ka argumente për ata që 
besojnë me bindje” 

Kur bindja hyn në zemrën e dikujt, atëher 
adhurimet e zemrës të cilat i do Allahu 
plotësohen në mënyrën më të përsosur, si frika, 
shpresa, mbështetja te Allahu etij. 


Thotë Ibn Kajjim: “Besimi (Imani) është 
zemra dhe esenca e Islamit, dhe Bindja (Jekini) 

është zemra dhe esenca e Imanit”. 


Allahu i ka krijuar njerëzit në natyrën e 
pastër e cila i shtynë ata drejt njohjes së Tij, dhe 
pranimit që Ai është Krijues, Furnizues ...etj, 
dhe kjo shpie në besimin që vetëm Ai meriton 
të adhurohet. Çdo krijesë gjen në vetvete 
nevojën për besimin te Allahu, njesimin dhe 
adhurimin e Tij. 


Thotë Allahu i Lartësuar: “Drejtohu me 
përkushtim në fenë e pastër monoteiste, 
natyrën fillestare, në të cilën Allahu i ka 
krijuar njerëzit. Ska ndryshim të Krijimit të 
Allahut. Kjo është feja e drejtë”. 

Allahu i lartësuar i ka nxitur njerëzit që ata të 
vrejnë dhe meditojnë në argumentet e Tij: 
“Thuaj: Shikoni çfarë ka në qiej e në tokë”. 


Mënyrat e njohjes së Allahut dhe 
argumentimit të ekzistencës së Tij dhe që 
vetëm Atij i takon adhurimi janë të panumërta. 
Ai në çdo gjë ka sjell argument, e çdogjë që 
gjendet në univers është tregues për Të. 

Thotë Allahu i Lartësuar: “Aii shpjegon me 
hollësi argumentet, me qëllim që ju të 
bindeni se do të takoheni me Zotin tuaj”. 


Prej treguesve më të qartë të ekzistencës së 


BINDJA E PLOTE NE EKZISTENCEN E ALLAHUT 5 


Allahut janë krijesat e Tij. Nuk ka gjë në univers 
veçse Allahu është krijuesi i tij, sikurse është e 
ngulitur ne mendjen dhe natyrën e pastër që i 
krijuari nuk mund të krijoj dot veten e tij, që 
asgje nuk mund të gjendet vetvetiu, e që çdo 
pasoj është e lidhur me shkakun e saj. 


"A mos vallë, ata janë Krijuar nga hiçi apo 
mos janë ata Krijues të vetvetes?! A mos 
vallë ata kanë krijuar qiejt dhe Tokën?! Nuk 
është kështu, por ata nuk janë aspak të 
bindur”. 


Mushkonja -megjithëse është e vogël- dhe 
qiejt -megjithëse janë të mëdha- tregojnë për 
madhështinë e Allahut. 

“Allahu nuk turpërohet që të marrë 
çfarëdo shembulli, qoftë mushkojë a diçka 
edhe më e imët se ajo”. 


Krijesat e shumta janë tregues të qartë të 
ekzistencës dhe përsosmërisë së atributeve e 
veprave të Tij. 

Ai nxorri gjithçka nga hiçi, krijoi objektet dhe 
cilësitë e tyre e i bëri ato që të kalojnë në etapa 
të ndryshme: “Dhe në Krijimin tuaj dhe të 
kafshëve të shpërndara nëpër Tokë, ka 
shenja për besimtarët e bindur”. 

Ai bëri të mundshmëm vështrimin e 
ndryshimit të tipareve të krijesave: “Në 
krijimin e qiejve e të tokës, në ndryshimin e 
natës e të ditës, ka argumente të qarta për 
ata që kanë arsye dhe intelekt.” 


E krijoi tokën të sheshtë e të përshtatshme 
për të lëvizur e punuar në të, vendosi në të male 
e kodra që ajo mos të rrëshkasë, shpërndau në 
të kafshë të ndryshme, zbriti nga qielli ujë, bëri 
që në të të mbijnë lloje të ndryshme bimësh e 
frutash të cilat ujitën nga i njëjti ujë dhe kanë 
ngjyrë e shije të ndryshme. 

Krijoi bagti dhe kafshmë të ndryshme me të 
cilat njeriu: ushqehet e lëviz: “All-llahu është 
Ai që për ju i krijoi kafshët që disave t'u 
hipni e prej disave të ushqeheni”. 

Kënaqet me bukurinë e tyre: “Në to (në 
kafshët) ju shihni hijeshi kur i ktheni nga 
kullosa dhe kur i lëshoni (për në kullosë).” 


Mbartin materiale të rënda nga një vend në 
tjetrin, lëkura e tyre është veshje , leshi i tyre 
është ngrohje e zbukurim, “Ky është krijimi i 
Allahut! Më tregoni çfarë kanë krijuar të 
tjerët veç Tij””. 

Detet dhe oqeanet janë plotë me çudira, në 

brendësi të tyre ka ushqime, thesare e 
xhevahire, sipër tyre kalojnë anijet që mbartin 
çdo gjë që nevojitet, goditen prej dallgëve nga 
çdo drejtim e megjithatë sikur të ishin male. 

Ai i cili i sheh e adhuron Allahun dhe e veçon 
atë me adhurim “Ti sheh se si anijet e çajnë 
atë (detin), që ju të kërkoni mirësitë e 
Allahut dhe të jeni falenderues”. 

Qielli i ngritur lartë dhe i zbukuruar me yje e 
planete të cilat Allahu i ka bërë shenja me anë 
të të cilave orientohen njerëzit në errësirën e 
tokës e të detit. 


Dielli madhështor që njerzit ngrohen me të, 
Hëna e ndritshme e cila bën dritë natën, 
zbukuron qiellin e me të orientohen njerzit. 


Tek njeriu gjendet argumenti më i qartë që 
tregon për Krijuesin, e krijoi njeriun pasiqë nuk 
ekzistonte nga një lëng i pavlerë, e më pas e 
bëri atë mish e kockë, e më pas e ktheu në një 
tjetër krijesë që degjon e sheh, flet e pushon, 
merr e jep, shkon e vjen. 


E mësoi atë pasiqë nuk dinte, e pasuroi 
pasiqë nuk kishte, e stolisi me mendje dhe 
logjikë, e orientoi kah çka i nevojitet, e përsosi 
krijimin e tij, ia ngriti vlerën dhe i nënshtroi çdo 

gjë që është rrëth tij, "Ne do t'u tregojmë atyre 
shenjat Tona në hapësirat tokësore e 
qiellore, si dhe në vetvete, derisa t'u bëhet 
plotësisht e qartë se ai (Kurani) është e 
vërteta”. 


Ai gjithashtu përsosi dhe zbukuroi çdo 
krijesë, dhe i kushtoi rëndësi interesave e 
nevojave të njerëzve. Kujdesi i Tij karshi 
krijesave është i qartë në përshtatjen dhe 
plotësimin e pjesëve e llojeve të ndryshme mes 
veti, “Ai që çdo gjëje i ka dhënë trajtën e vet 
e pastaj e ka udhëzuar”. 

Prej argumenteve të ekzistencës së Tij është 
mbarëvajtje e universin në formën të cilën 
Allahu e ka krijuar, dhe funksionimi i tij sipas 
një sistemi perfekt të pandryshueshëm, pa 
çrregullime e difekte, “Dielli nuk mund ta 
arrijë Hënën e as nata nuk mund t'ia kalojë 
ditës: të gjitha lundrojnë në orbitat e veta”. 


Nuk ka në botë sistem më perfekt sesa ai të 
cilin e ka vendosur dhe e ka zgjedhur Allahu 
për njerëzit, krijoi gjërat e kundërta që të 
përfitohet prej tyre e të dallohet urtësia e Tij, 
krijoi natën e ditën, të nxehtin e ftohtin, 
errësirën e dritën, e megjithatë çdo gjë është e 
përcaktuar detajishtë, pa difekt apo kontrast: 


BINDJA E PLOTE NE EKZISTENCEN E ALLAHUT 9 


“Në krijimin e Mëshiruesit nuk mund të 
shohësh asnjë kontrast”. 


Allahu i Lartësuar ka ndarë mes njerëzve 
rizkun (pjesën që i takon çdokujt), i ka gjënë 
atyre shqisat dhe fuqinë, mendjet dhe dituritë, 
dhe i orientoi ata drejt gjërave që ju nevojiten. 
“I cili krijoi dhe përsosi, Dhe i cili përcaktoi 
e orientoi”. 


Zogjtë çdo ditë gdhihen të uritur e 
kthehen të ngopur, balena në thellësitë e 
detit e gjen rizkun e saj e nuk i humb, belta 
merr prej ektarit të luleve e frutave dhe 
ndërton kosheren e saj, milingona 
grumbullon ushqimin që i nevojitet në 
folenë e saj. Rizku gjithashtu i arrin fëmijës 
gjatë kohës që është në barkun e nënës, si 
dhe krijesave të cilat janë në skajet më të 
largëta. 


Veprat e Allahut të Lartësuar askush nuk 
mund ti kryej, Ai ngjallë dhe vdes, nxjerr të 
gjallin nga i vdekuri e të vdekurin nga i gjalli, 
krijuesi i agimit dhe natën e bëri prehje. 

Sfidoi jobesimtarët që ta konkurrojnë Atë në 
krijimin e Tij apo ta kundërshrojnë Atë ne 
veprat e Tij: ashtuqë të dallohet dobësia dhe 
pamundësia e tyre: 

“O njerëz, është sjellë një shembull, andaj 
dëgjojeni atë: Idhujt që ju i adhuroni në 
vend të Allahut, nuk mund të krijojnë as 
edhe një mizë, edhe nëse bashkohen të 
gjithë për këtë. E, nëse miza u merr atyre 
diçka, ata nuk do të mund tia marrin. i 
dobët është përgjëruesi (adhuruesi), dhe ai 
të ciliti përgjërohen (idhulli)”. 

I sfidoi ata të hajrtojnë diçka si fjala e Tij 
(Kur'ani) apo edhe diçka të ngjajshme me tö; 
dhe nuk mundën kurrë: 


“Nëse ju dyshoni në atë që ia kemi zbritur 
robit tonë (Muhamedit a.s.), atëherë hartoni 
një sure të ngjashme me atë që ia kemi 
shpallur atiji Thirrni në ndihmë edhe 
dëshmitarët tuaj (që i adhuroni) në vend të 
Allahut, nëse jeni të sinqertë.” 


Çdo gjë që ekziston në botë -i levizshëm apo 
jo, i dukshëm apo i fshehtë, i madh apo i vogël- 
është argument mbi ekzistencën e Krijuesit të 
tij, dijes, fuqisë, krijimit perfekt, urtësisë e 
mëshirës së tij gjithëpërfshirse. 

Pasojat e cilësive të Tij tregojnë 
përsosmërinë e Tij në çdo detajë të hollësishme. 
Të qenurit e Tij Zot, Krijues, Sundues ... etj 
shfaqet në nevojën që çdo krijesë ka për Të. 

Ai është krijues i çdo gjëje që ekziston. 

E prej gjërave të cilat e forcojnë bindjen 
është meditimi në ligjin që ai ka vendosur në 
mënyrën me të përsosur, duke përfshirë fjalët 
më të sakta e vendimet më të drejta. 


Leximi i historisë së profetëve ia shton 
njeriut bindjen në ekzistencën e Allahut, të 
gjithë profetët kanë urdhëruar në vepra të mira 
e morale të larta, çdo gjë me të cilën kanë 
ardhur bie dakord me logjikën dhe shëndoshë e 
natyrën e pastër. 


Allahu i Lartësuar çdo Profeti i ka dhënë 
mrekulli si argument bindës për njerëzit, 
mrekulli të cilat janë treguesë të qartë mbi 
vërtetësinë e asaj në të cilën thërrasin Profetët. 


Prej zakonit të profetëve ka qenë që 
kërkonin nga Allahu të bindeshin plotësishtë: 
Kur Ibrahimi tha: “O Zoti im! Tregomë si i 
ngjall të vdekurit!” - Zoti i tha: "A nuk 
beson?” - “Besoj” - iu përgjigj Ibrahimi, “por 
dëshiroj të më qetësohet zemra”. 

Thotë imam Begaviu: “kuptimi i ajetit është: 
të qetësohet zemra ime duke e parë, në mënyrë 
që atë çka e dintë me siguri ta shihte me sy, 
pasiqë lajmi rreth duçkaje nuk është si 

vështrimi i saj me sy”. 

Musai alejhi selam debatoi me Faraonin kur 
ky i fundit mohoj që të jetë Allahu Zoti dhe 
Krijuesi, dhe ia atriboi këto cilësi vetes, Musai ia 
hodhi posht pretendimin: 

Faraoni e pyeti: “E ç'është Zoti i botëve?” 

(Musai) u përgjigj: “Është Zoti i qiejve, i 
Tokës dhe i gjithçkaje që gjendet midis tyre, 
nëse besoni me bindje”. 

Profeti më i mirë dhe ai me mesazhin më 
përfshirës dhe me argumentet më bindëse 
është Profeti jonë Muhamedi sal-lallahu alejhi 
ue sel-lem. Kushdo që i studion historinë dhe 
njeh cilësitë e tij do të bindet se ai është Profet i 
I mbështëtur nga Allahu, Kur'ani me të cilin ai 
erdhi përmban argumentet më madhështore e 
ajetet kuranore janë absolutisht bindëse: “Ky 
(Kuran) është argument nga Zoti juaj, 
udhërrëfim dhe mëshirë për njerëzit që 
besojnë”. 


Thotë ibn Kajjim Allahu e mëshiroftë: “Nëse 
do përpiqeshim të kuptonim çdo gjë që është 
përmendur në ajetet kuranore prej 
argumenteve që tregojnë se Allahu është i 
vetmi që meriton të adhurohet, e që askush nuk 

është si Ai, e nuk ka më të madh, e më tö plotë, e 
më human se Ai; nuk do mund të arrinim - ne si 
dhe ata që kanë qenë para nesh apo ata që do 
vijnë më pas- veçse kuptimin e një pjese tepër 
të vogël” 

Njeriu gjithmonë është pre e sprovave të 
ndryshme dhe Shejtani përpiqet të ndez në 
zemrën e njeriut dyshimet e ta lëkund bindjen e 
tij. Thotë Dhehebiu Allahu e mëshiroftë: 
“Dijetarët mëparshëm i lajmëronin njerëzit për 
rrezikun e dyshimeve: pasiqë zemrat janë të 
dobëta e dyshimet të rrezikshme”. 


Allahu i Lartësuar ka bër që lumturia dhe 
gëzimi të gjendej te bindja, dhe hidhërimi e 
trishtimi të gjenden te dyshimet. 

Cilido që dyshon në ekzistencën e Zotit të tij i 
Cili e ka krijuar, apo tregohet mëndjemadh 
duke kundërshtuar atë çka Allahu ka vendosur 
në natyrshmërinë: gjoksi i tij do të jetë i 
ngushtë sikur ai të jetë duke u ngjitur në një 
mal. 


Cilido që mohon se Allahu është Zot, Krijues, 
Furnizues ..etj; ai mohon diçka që ndërgjegjja e 
tij e beson dhe është e bindur në ekzistencën e 
saj. 

Thotë Allahu i Lartësuar: “Ata i mohuan ato 
padrejtësisht dhe me mendjemadhësi, edhe 
pse shpirti i tyre i besonte për të vërteta”. 

Njeriu është përgjegjës për fenë e tij dhe 
duhet ta ruaj atë duke u shmangur nga debatet 
e pavlera rreth fesë. Thotë Allahu i Lartësuar: 
“Kur t'i shohësh ata të nënçmojnë shpalljet 
Tona, largohu prej tyre, derisa të kalojnë në 
bisedë tjetëri”. 

Prej gjerave të cilat e forcojnë bindjen në 
zemrën e besimtarit jane: Zbatimi i urdhërave 
të Allahut dhe shtimi i ibadeteve, qëndrimi me 
njerëzit e devotshëm dhe largimi nga gjynahet, 
istigfari (kërkimi i faljes nga Allahu) i shpeshtë, 
kërkimi i dijes fetare,meditimi në emrat dhe 
cilësitë e Allahut dhe vrejtja e pasojave të 
emrave dhe cilësive të Allahut te njeriu si dhe 
në univers. 


E të gjitha këto i përfshinë: leximi i shumtë i 
Kur'anit, të punuarit me të, dhe ndjesia që 
personi gjithmonë ka nevojë për Allahun. 


Kush e takon Allahun duke qenë i bindur që 
Ai është i vetëm: do të hyj në Xhenet. 


Ebu Hurejra tregon se Profeti $ë i ka thënë: 


“Cilindo të takosh pas këtij muri që deshmon se 

nuk ka të adhuruar tjetër me të drejtë veç 
Allahut duke qenë me zemër të bindur, 
përgëzoje me Xhenet”. (Tr. Muslimi) 


Oju besimtarë: 

Zoti është i vërtetë, nuk ka dyshim në këtë, 
prej emrave të Tij është: i Vërteti, po ashtu edhe 
prej cilësive të Tij. 

Ekzistenca e Tij është e vërteta më absolute. 

Thotë Allahu i Lartësuar: “Kjo është kështu, 
sepse Allahu është e Vërteta (i vetmi që 
meriton të adhurohet), kurse gjithçka që 
adhurohet përveç Tij, është e pavërteta”. 


Bindja e plotë në besim është prej kushteve 
të fjalës “la ilahe il-lallah”, e besimi nuk 
konsiderohet nëse ai shoqërohet me dyshim. 

Njerzit ne lidhje me bindjen (jekinin) janë në 
gradë të ndryshme; dhe nevoja bindjen e plotë 
dhe shrimin e saj është e domosdoshme në çdo 
kohë, sidomos kur dyshimet janë të shumta. 


Besimtari ja bën llogarinë vetes dhe e 
kontrollon atë gjatë qarkullit të dyshimeve që 
mund të hidhen, e nëse sheh që bindja e tij 
dobësohet: ai shpejton te gjërat të cilat ja 
forcojnë bindjen. 


Njeriu e dallon dijen dhe bindjen që ka, 

sikurse dallon levizjet dhe njohuritë e tij. 


Atij që Allahu i ka dhënë bindjen e zemrës 
(jekin) nuk del kurr nga feja e Tij, përkundrazi, 
ai ngjitet në shkallët e adhurimit derisa të arrij 
në gradët më të larta. 

Kërkoj mbrojtje prej Allahut nga Shejtani 
i mallkuar: 


“Pa dyshim, kjo është e Vërteta e sigurt. 


Prandaj lavdëroje emrin e Zotit tënd të 
Madhërishëmi”. 


Allahu më begatoftë mua dhe ju me Kuranin 
fisnik ... 

HYTBEJA E DYTË 


E lavdërojmë Allahun për mirësitë që na ka 
dhënë, e falenderojmë Atë që na ka drejtuar dhe 
dhuruar shumë. 

Dëshmoj duke e madhëruar Allahun se nuk 
ka Zot që meriton të adhurohet veç Tij, dhe se 
Profeti jonë Muhammedi gf është rob dhe i 
Dërguar i Tij. 

O ju muslimanë: 

Baza e besimit nuk gjen qëndrueshmëri dhe 
nuk ijep rezultatet e duhura nëse personi nuk e 
kontrollon dhe përmirëson atë kohë pas kohe. 
Njeriu nuk e arrin besimin e vërtetë derisa ti 
largoj të gjitha dyshimet e të besoj me bindje të 
plotë të çdo gjë që kanë sjellë Profetët. 

Të besoj me bindje të plotë përsosmërinë e 
Allahut, të adhurojë vetëm Allahun e askënd 
tjetër veç Tij. 

Të besoj me bindje të plotë ringjalljen pas 
vdekjes. 

E këtoj janë bazat gjithë profetësive. 

E më pas: dijeni që Allahu ju ka urdhëruar të 
çoni salavati mbi Profeti isät ... 

